《杂诗》
明代·卢龙云

北风何凛烈，落叶离本根。山川改气候，黯淡无朝昏。

室人戒裳改，中庖具盘飧。闻君将远行，哽咽未能言。

道路多修阻，何日当回辕。他乡各异俗，谁与共寒暄。

知音不可遇，世态难具论。山中有藜藿，可以乐衡门。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。